Ja, wiecie roztomili ludkowie, jak to jest kiej umrze jakiś dobrze nom znany mensz, to nom boles serce gryzie. Tak tyż buło teroziczki w sobota. Jak żeśmy się dowiedzieli, że ktoś zaczasnął Dietra, to nom w to buło bardzo trudno uwierzyć. Taki porządny synek. Niedolwno buł ciażko chory i po langym czasie jakóż się z tygo wydobruchoł i teraz to. Kiejby mi to ni pedzieli i tuplikowali moi somsiedzi to byjch nie umiół uwierzyć, bo przecan tyn karlus buł jeszcze richtig lustik, cieszoł się z leben a tu takoł rzecz.
W kościele buło tak fol, iże ło miejscu nie można było wcale myśleć. Wszyscy mu przołli, kożdy godoł - nasz synek i porządny jak Ślązok. Nikomu nie zawodzoł, każdymu pomołgoł a tu już go nie momy, naszygo birgermeistra. Ło pierona, trzamu sie tak to w życiu zdołrzoł?
Jednak widzimy, iże miol nie tylko kamratów, ale tyż takich podciepów kierzy ło nim źle godali, kierzy by go w łyżce wody utopili. I jak mi się wydowoł, nie utopili go, ale zarżli jak prosia. Czy to jest po Bożemu? Ni. Ale tacy ludzie tyż są na tym świecie.
Niekiery partie na Niygo przezywały, go szkalowały, na niygo pluły, bo chcioł autonomia gospodarczoł. Przeca jak taki człowiek jak Dieter ło czymś nowym gołdoł, to noleżało go posuchać, z nim rozprawiać a niy zarołz na niygo ciepać belejakimi słowami.
Piszam i musiołejch sie pójść napić kiszki, bo mie tak jakoś zaczyły szczypać łoczy a niy mioł ejch sznuptychla przy mie, a niy wypadol łoczuw wytrzeć w klosetpapiyr.
Dieter my ci przoli i jak żeś tam z wiyrchu widzioł Twój beerdigung, toś widzioł wiela ludzi szło za Twoją trułą i z tygo bardzo dużo beczało. Niekierzy nie chcieli tygo pokołzać, ale po kryjomu wycierali łoczy w rekołf.
Tygo faronskiego gizda, kiery to zrobiuł, jak byjch dostoł w moje rance to byjch mu tak nadrzistol, iże by w koncu wiedziol, ze takich rzeczy się nie robi i że patiozym ja, ale idiotyzm ni.
EP
szl_Latn szl_Latn szl_Latn szl_Latn szl_Latn szl_Latn szl_Latn crh_Latn